ג'ושוע כהן

ג'ושוע ארון כהן (באנגלית: Joshua Aaron Cohen; נולד ב־6 בספטמבר 1980) הוא עיתונאי וסופר יהודי-אמריקאי שנודע בעיקר בזכות ספריו "ויץ" (אנ') (2010), "ספר המספרים" (אנ') (2015) ו"הנתניהוז" (2021), רומן בדיוני המגולל את סיפור המפגש בין מבקר הספרות הרולד בלום לבנציון נתניהו, אביו של בנימין נתניהו, עליו זכה בפרס פוליצר. כהן גדל באטלנטיק סיטי, ניו ג'רזי, בה למד עברית. אחרי לימודי התיכון למד תואר ראשון בקומפוזיציה בבית הספר מנהטן למוזיקה. הוא תרגם לאנגלית מספר יצירות מעברית ומגרמנית. בין השנים 2001 ל-2006 התגורר בערים שונות במזרח אירופה במסגרת עבודתו כעיתונאי למגזין היהודי הוותיק "הפורוורד". כיום מתגורר בברוקלין. כהן שימש בעבר כמבקר הספרות של כתב העת "הארפרז". מסות מפרי עטו התפרסמו בין היתר ב"ניו יורק טיימס", ב"לונדון רוויו אוף בוקס" ובמגזין "n+1". ב-2015 כתב את "PCKWCK" בהמשכים באינטרנט במשך חמש שעות מדי יומן, תוך כדי קבלת תגובות מהגולשים. כהן היה מעורב בכתיבת הספר "תיק אישי", האוטוביוגרפיה של אדוארד סנודן. כהן התגורר ברוסיה כשמונה חודשים, במהלכם סייע לסנודן לכתוב את זיכרונותיו. ערך מורחב – הנתניהוז ב-2021 פרסם כהן את "הנתניהוז: אפיזודה שולית ובסופו של דבר אף זניחה בתולדות משפחה מפורסמת מאוד", המגולל את סיפור המפגש בין הרולד בלום להיסטוריון בנציון נתניהו, אביו של בנימין נתניהו, כאשר בנציון נתניהו חיפש עבודה באוניברסיטת קורנל ב-1959 ובלום נתבקש לשפוט את מועמדותו. כהן טוען כי שמע את הסיפור מבלום עצמו לפני שמת, והחליט להפוך את הסיפור לאלגוריה על יחסי ישראל ויהדות ארצות הברית. בספר מופיעים בשמותיהם בנציון נתניהו, אשתו צילה ושלושת בניהם הקטנים – יוני נתניהו, בנימין נתניהו ועדו נתניהו. "הנתניהוז" ראה אור בהוצאת "הבה לאור" לאחר שמספר הוצאות לאור בישראל חששו לתרגמו. הרומנים של כהן זכו להכרה ולפרסים רבים. ב-2017 מגזין "גרנטה" הכתיר את כהן כאחד מהסופרים האמריקניים הצעירים הטובים ביותר של העשור. "ויץ" - נבחר לספר הטוב ביותר של 2010 על ידי "הווילג' ווייס". "ארבע הודעות חדשות" - נבחר לספר הטוב ביותר של 2012 על ידי "הניו יורקר". "ספר המספרים" - נבחר לספר הטוב ביותר לשנת 2015 על ידי "הוול סטריט ג'ורנל", "NPR" ו"ניו יורק מגזין". "הנתניהוז" - פרס פוליצר 2022, אחד מעשרת הספרים הטובים של 2021 על ידי הוול סטריט ג'ורנל, אחד מ-100 הספרים הראויים לציון של 2021 על ידי הניו יורק טיימס, אחד מ-24 הרומנים הטובים של 2021 על ידי "הטיימס" של לונדון, הרומן הטוב ביותר של 2021 על ידי "הטלגרף" ואחד מ-20 הספרים הטובים של השנה על ידי "ניו סטייטסמן". בראיון שהעניק ללוס אנג'לס רוויו אוף בוקס, מבקר הספרות הרולד בלום טען כי "ספר המספרים" של כהן הוא אחד מארבעת הספרים הטובים ביותר שנכתבו על ידי יהודים בארצות הברית, יחד עם ספריהם של הנרי רות', נתנאל וסט ופיליפ רות': "ספר המספרים הוא עוצמתי עד כדי זעזוע. אינני יכול לחשוב על שום דבר על ידי אף אחד בדור שלך שהוא עד כדי כך רלוונטי להפחיד וכתוב בכזו רהיטות מתמשכת". בשנת 2023 נישא לעיתונאית הישראלית לי ירון. אתר האינטרנט הרשמי של ג'ושוע כהן ג'ושוע כהן, ברשת החברתית Goodreads נועם כהן, ‏"אני לא מפחד שיתבעו אותי": הספר על משפחת נתניהו יצא לאור בעברית, באתר ‏מאקו‏, 20 באוקטובר 2021 נטע הלפרין, זה אולי הספר הטוב ביותר שלו. אז למה הכל הסתבך? בשתי מילים: ביבי נתניהו, באתר הארץ, 4 בנובמבר 2021 אריק גלסנר, הרומן על משפחת נתניהו הוא הרבה יותר מעוד פיסת רכילות, באתר ynet, 23 בנובמבר 2021 נועם תירוש, "השבר הכפול של יהודי ארצות הברית", על הנתניהוז, פנס מוסף לביקורת ספרות, פברואר 2022 ציפי שמילוביץ, משפחת נתניהו ואני, באתר "ידיעות אחרונות", 1 ביוני 2021 עופרה עופר אורן, "הנתניהוז": יותר מצחיק או יותר מחריד?, בבלוג "סופרת ספרים", 6 בינואר 2022 אודי בן סעדיה‏, "הנתניהוז": מה שמצליח ב"ארץ נהדרת" לא עובד בספר זוכה הפוליצר של ג'ושוע כהן, באתר וואלה, 18 במאי 2022 לי ירון, כהן: אני לא שופט את הפשעים של משפחת נתניהו, באתר הארץ, 18 בינואר 2022 ג'ושוע כהן, סיפור: זונת־רחוב סיבירית, היא היא ציון, באתר הארץ, 15 ביוני 2022 ג'ושוע כהן (1980-), דף שער בספרייה הלאומית ג'ושוע כהן זכה בפרס פוליצר על ספרו "הנתניהוז", באתר ynet, 10 במאי 2022 "Joshua Cohen wrote a novel with the Internet reading over his shoulder". The Daily Dot. 18 באוקטובר 2015. {{cite web}}: (עזרה)